Membri ai Consiliului Superior al Magistraturii (CSM) au discutat, saptamana trecuta, in Comisia nr. 1, o serie de propuneri de modificare a Legii 303/2004 privind statutul judecatorilor si procurorilor.





Propunerile comisiei vizeaza, printre altele, promovarea magistratilor.





Conform legii in vigoare, pot participa la concursul de promovare la instantele sau parchetele imediat superioare judecatorii si procurorii care au avut calificativul "foarte bine" la ultima evaluare, nu au fost sanctionati disciplinar in ultimii 3 ani si indeplinesc o serie de conditii de vechime.





Comisia propune sa poata participa la concurs si magistratii care au obtinut calificativul "bine" la ultima evaluare.





Pe de alta parte, creste vechimea necesara pentru participarea la concursul de promovare, astfel: de la 5 ani vechime in functia de judecator sau procuror, pentru promovarea in functiile de judecator de

tribunal sau tribunal specializat si procuror la parchetul de pe langa tribunal sau la parchetul de pe langa tribunalul specializat, la "7 ani vechime efectiva", de la 6 ani vechime in functia de judecator sau procuror, pentru promovarea in functiile de judecator de curte de apel si procuror la parchetul de pe langa aceasta, la "10 ani vechime efectiva in functia de judecator sau procuror, din care 2 ani vechime efectiva in functia de judecator de tribunal sau tribunal specializat si procuror la parchetul de pe langa tribunal sau la parchetul de pe langa tribunalul specializat", si de la 8 ani vechime in functia de judecator sau procuror, pentru promovarea in functia de procuror la Parchetul de pe langa Inalta Curte de Casatie si Justitie, la "12 ani vechime efectiva in functia de judecator sau procuror, din care 2 ani vechime efectiva in functia de procuror la parchetul de pe langa curtea de apel pentru promovarea in functia de procuror la Parchetul de pe langa Inalta Curte de Casatie si Justitie".





Conditiile minime de vechime se modifica, tot in crestere, si pentru numirea in functii de conducere: pentru functia de presedinte si vicepresedinte de judecatorie, prim-procuror al parchetului de pe langa

judecatorie si adjunct al acestuia, de la o vechime de 5 ani in functia de judecator sau procuror, la 6 ani, adauganduse ca pentru functia de presedinte de sectie la judecatorie este necesara o vechime efectiva de 4 ani in functia de judecator sau procuror, pentru functia de presedinte si vicepresedinte de tribunal sau tribunal specializat, precum si presedinte de sectie la tribunal, prim-procuror al parchetului de pe langa tribunal sau al parchetului de pe langa tribunalul pentru minori si familie, adjunct al acestuia si procuror sef sectie al parchetului de pe langa tribunal sau al parchetului de pe langa tribunalul pentru minori si familie, de la o vechime de 6 ani in functia de judecator sau procuror, la o vechime efectiva de 10 ani, iar pentru functia de presedinte, vicepresedinte, presedinte de sectie la curtea de apel, procuror general al parchetului de pe langa curtea de apel si adjunct al acestuia, procuror sef sectie al parchetului de pe langa curtea de apel, de la o vechime de 8 ani in functia de judecator sau procuror, la o vechime efectiva de 12 ani.





Propunerile comisiei urmeaza a fi discutate in plenul CSM.